Diari Oficial de la Generalitat Valenciana


Sumari del DOGV 3939, del 14-02-2001 (2001/1309)

Informació pública de l'aprovació definitiva de la modificació puntual del pla parcial de la platja d'Almardà del polígon F-1, que consisteix en la redelimitació del polígon F-1 en dos polígons, el F-1 est i el F-1 oest.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3939

Data del DOGV
:   14-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1309


Organisme emissor
:   Ajuntament de Sagunt

Tipus de document
:   Anunci

Informació pública de l'aprovació definitiva de la modificació puntual del pla parcial de la platja d'Almardà del polígon F-1, que consisteix en la redelimitació del polígon F-1 en dos polígons, el F-1 est i el F-1 oest. [2001/Q1309]
  
Es fa públic mitjançant aquest edicte que l'alcalde president, en ús de les atribucions que li confereix la llei, ha dictat, amb data 18 de gener de 2001, el que es diu tot seguit:
  
Vist que amb data 11 de desembre de 2000, aquesta Alcaldia resolia el següent:
  
«Vist que el senyor Vicente García Ojeda, en nom i representació de la mercantil Prodoca, SA, amb data 4 d'abril de 2000, presenta el programa d'actuació integrada per al desenvolupament de la unitat d'execució F-1 oest del pla parcial de platges d'Almardà. Aquest programa està pendent de l'aprovació i adjudicació.
  
Vist que el Ple de la corporació municipal, en la sessió ordinària de data 25 de febrer de 1997, aprovada definitivament la modificació puntual del pla parcial de platges del polígon F-1, que consisteix en la redelimitació del polígon F-1 en dos polígons, el F-1 est i el F-1 oest; acord que va ser publicat el 16 d'abril de 1997, en el Butlletí Oficial de la Província de València número 89, pla modificat que donava cobertura al programa d'actuació integrada presentat.
  
Vist que en el tràmit d'aprovació d'aquesta modificació del pla parcial, es va ometre el tràmit de cursar avís als propietaris cadastrals situats dins de l'àmbit del F-1, d'acord amb el que s'estableix en l'article 46 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana; en concordança amb l'article 52 del text legal expressat.
  
Vist que l'omissió del tràmit al·ludit s'entén com a un defecte de forma en el tràmit de l'expedient, que podria determinar la nul·litat del procediment.
  
Vist que s'estima que el tràmit omés no afecta a qüestions de fons, expressada en la voluntat municipal que prové dels seus acords.
  
Vist que del que es tracta és de completar tots els tràmits de l'expedient, amb la incorporació dels diferents elements de judici, que permeten ratificar el pronunciament del Ple municipal efectuat en el seu dia o bé el que resulte de la instrucció d'aquest procediment.
  
Atés que l'òrgan competent per a aquest tràmit és l'Alcaldia Presidència, en virtut del que es recull en l'article 45, en relació amb el 52 de la Llei Reguladora de l'Activitat Urbanística de la Generalitat Valenciana.
  
A la vista de tot el que s'ha dit anteriorment, resolc:
  
Que es procedisca a cursar avís als titulars cadastrals de la unitat d'execució F-1 del pla parcial de platges d'Almardà, i se'ls concedeix un termini de 30 dies, comptadors des de l'endemà de la recepció de la notificació d'aquest avís, així com als qui s'hagen presentat com a interessats en l'expedient, als efectes que es puguen formular al·legacions».
  
Vist que cursats els avisos als titulars cadastrals, i als qui hagen comparegut en l'expedient com a propietaris interessats, tal com s'indicava en la part dispositiva d'aquesta resolució d'Alcaldia; mitjançant aquesta es resol, com a una actuació més garantista del procediment, tot completant les premisses d'informació de l'article 46 de la Llei Reguladora de l'Activitat Urbanística de la Generalitat Valenciana, que es procedisca al que es diu a continuació:
  
Completar el tràmit d'informació pública mitjançant un edicte publicat en un diari d'informació general editat a la Comunitat Valenciana i, posteriorment o simultània, en el Diari Oficial de la Generalitat Valenciana. Es fa saber la possibilitat de formular al·legacions durant el termini de 20 dies, comptadors des de l'endemà de la publicació de l'edicte en el Diari Oficial de la Generalitat Valenciana, i tot això pel que fa referència a la Resolució adoptada per aquesta Alcaldia, de data 11 de desembre de 2000, que anteriorment ha sigut transcrita literalment.